Document ID: 31986R1323

31986R1323
L 117/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1323/86 НА КОМИСИЯТА
от 5 май 1986 година
за изменение на Регламент (ЕИО) № 1351/72 за признаване на групи от хмелопроизводители
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1696/71 на Съвета от 26 юли 1971 г. за общата организация на пазара на хмел (1), последно изменен с Регламент (ЕИО) № 3800/85 на Съвета от 31 декември 1985 г. (2), и по-специално член 7, параграф 5 от него,
като има предвид, че Регламент № 3332/85 на Съвета от 26 ноември 1985 г. за изменение на Регламент (ЕИО) 1696/71 относно общата организация на пазара на хмел (3), измени член 7 от последния, така че да позволи на групите производители да използват помощ, за да вземат не само мерки, водещи към по-висока концентрация на предлагането и по-голяма пазарна стабилност чрез търгуване на цялата продукция на своите членове, но също мерки, посредством които производството може да бъде подобрено и адаптирано към изискванията на пазара; като има предвид, че Регламент (ЕИО) № 1351/72 на Комисията (4), съдържащ правилата за прилагане на горепосочения член 7, следва да бъде съответно изменен;
като има предвид, че мерките, предвидени в настоящия регламент, са в съответствие със становището на Управителния комитет по хмела,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 1, буква б), вв) след думите „мерки за стабилизиране на пазара“ се въвежда следният текст:
„както и за мерки за подобряване и адаптиране на продукцията към изискванията на пазара“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 май 1986 година.

Labels: 12
17
6